CELEX: 31983R2276
Language: el
Date: 1983-08-09 00:00:00
Title: Κανονισμός (ΕΟΚ) αριθ. 2276/83 της Επιτροπής της 9ης Αυγούστου 1983 για την τέταρτη τροποποίηση του κανονισμού (ΕΟΚ) αριθ. 2499/82 περί καθορισμού των διατάξεων σχετικά με την προληπτική απόσταξη για την αμπελουργική περίοδο 1982/83

Avis juridique important

|

31983R2276

Κανονισμός (ΕΟΚ) αριθ. 2276/83 της Επιτροπής της 9ης Αυγούστου 1983 για την τέταρτη τροποποίηση του κανονισμού (ΕΟΚ) αριθ. 2499/82 περί καθορισμού των διατάξεων σχετικά με την προληπτική απόσταξη για την αμπελουργική περίοδο 1982/83  

Επίσημη Εφημερίδα αριθ. L 219 της 10/08/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2276/83 ΤΗΣ ΕΠΙΤΡΟΠΗΣ  της 9ης Αυγούστου 1983  για την τέταρτη τροποποίηση του κανονισμού (ΕΟΚ) αριθ. 2499/82 περί καθορισμού των διατάξεων σχετικά με την προληπτική απόσταξη για την αμπελουργική περίοδο 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 11 παράγραφος 5 και το άρθρο 65,  Εκτιμώντας:  ότι ο κανονισμός (ΕΟΚ) αριθ. 2499/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 836/83 (4), προβλέπει με το άρθρο 4 παράγραφος 2 και το άρθρο 18 ότι οι εργασίες που αφορούν την απόσταξη που αναφέρεται στο άρθρο 11 του κανονισμού (ΕΟΚ) αριθ. 337/79, πρέπει να περατωθούν την 31η Ιουλίου 1983 για τον οίνο και την 16η Σεπτεμβρίου 1983 για τον οινοπνευματοποιημένο οίνο·  ότι, δεδομένου ότι σε ορισμένα μέρη της Κοινότητας ο όγκος των προς απόσταξη προϊόντων είναι πολύ μεγάλος μετά από τα μέτρα τα οποία αποφασίστηκαν κατά την παρούσα περίοδο εμπορίας, δεν είναι δυνατόν να τηρηθούν οι προβλεπόμενες ημερομηνίες λήξεως· ότι, συνεπώς, είναι σκόπιμο να δοθεί μεγαλύτερη προθεσμία λήξεων και να προσαρμοστούν ορισμένες άλλες ημερομηνίες που έχουν οριστεί από τον κανονισμό (ΕΟΚ) αριθ. 2499/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2499/82 τροποποιείται ως εξής:  1. Στο άρθρο 4 παράγραφος 2, η ημερομηνία «31 Ιουλίου 1983» αντικαθίσταται από την ημερομηνία «15 Οκτωβρίου 1983».  2. Στο άρθρο 11 παράγραφος 4:  - η ημερομηνία «15 Δεκεμβρίου 1983», που αναφέρεται στο εδάφιο αντικαθίσταται από την ημερομηνία «29 Φεβρουαρίου 1984»,  - η ημερομηνία «16 Μαρτίου 1984» που αναφέρεται στο δεύτερο και τρίτο εδάφιο αντικαθίσταται από την ημερομηνία «1 Ιουνίου 1984».  3. Στο άρθρο 16 παράγραφος 1, η ημερομηνία «30 Ιουνίου 1983» αντικαθίσταται από την ημερομηνία «16 Σεπτεμβρίου 1983».  4. Στο άρθρο 18 παράγραφος 4, η ημερομηνία «15 Νοεμβρίου 1983 » αντικαθίσταται από την ημερομηνία «1 Δεκεμβρίου 1983».  5. Στο άρθρο 21 παράγραφος 4, η ημερομηνία «15 Νοεμβρίου 1983 » αντικαθίσταται από την ημερομηνία «31 Ιανουαρίου 1984».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 1 Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 9 Αυγούστου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) ΕΕ αριθ. L 267 της 16. 9. 1982, σ. 16.  (4) ΕΕ αριθ. L 92 της 12. 4. 1983, σ. 5.